**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Verejný obstarávateľ:**

Názov verejného obstarávateľa: **Obec Veľký Horeš**

Sídlo: Družstevná 333/2, 076 52 Veľký Horeš

Štatutárny zástupca: PaedDr. Zoltán Pál, starosta

IČO: 00332089

DIČ: 2020730613

Kontaktná osoba (meno a priezvisko): Ing. Blažej Nagyidai, osoba poverená realizáciou VO zákazky

tel. č. kontaktnej osoby: 0905 835 810

e-mail kontaktnej osoby: info@ingrealdomus.sk

adresa hlavnej stránky verejného obstarávateľa /URL/: http://www.velkyhores.sk/

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov zákazky podľa verejného obstarávateľa:**

**„Revitalizácia parku pred obecným úradom v obci Veľký Horeš“**

**4. Druh zákazky:** stavebné práce

**5. Hlavné miesto uskutočnenia stavebných prác**:

Obec Veľký Horeš, okres Trebišov, ulica Družstevná, parcela č. 2/2 v k.ú. Veľký Horeš

**6. Výsledok verejného obstarávania:**

Výsledkom verejného obstarávania bude uzavretie Zmluvy o dielo podľa § 536 a nasl. zák. č. 513/1991 Zb. (Obchodný zákonník) v znení neskorších predpisov a podľa príslušných ustanovení ZVO, medzi verejným obstarávateľom (objednávateľom) na jednej strane a úspešným uchádzačom (dodávateľom) na druhej strane.

Návrh zmluvy o dielo je v prílohe č. 5 tejto výzvy. Úspešný uchádzač doplní svoje údaje do návrhu zmluvy o dielo a podpísaný návrh zmluvy o dielo predloží verejnému obstarávateľovi na základe písomnej výzvy.

Lehota na realizáciu zákazky: **90 dní odo dňa nadobudnutia účinnosti Zmluvy o dielo.**

Verejný obstarávateľ plánuje financovať predmet zákazky zo zdrojov EÚ formou nenávratného finančného príspevku(ďalej len „NFP“) na predmet zákazky a z vlastných zdrojov.

Verejný obstarávateľ si vyhradzuje právo zakotviť do zmluvy o dielo nasledovné ustanovenia:

* Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a  dodávateľ je povinný poskytnúť súčinnosť v plnej miere.
* Objednávateľ má právo bez akýchkoľvek sankcií odstúpiť od Zmluvy s Dodávateľom v prípade, kedy ešte nedošlo k plneniu zo Zmluvy medzi Objednávateľom a Dodávateľom a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania stavebných prác, ktoré sú predmetom Zmluvy.
* Verejné obstarávanie predmetnej zákazky podlieha kontrole po podpísaní zmluvy s dodávateľom a preto Zmluva o dielo nadobúda účinnosť po splnení odkladacej podmienky - po ukončení finančnej kontroly, v rámci ktorej poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO (po doručení správy z kontroly prijímateľovi NFP), alebo v rámci ktorej prijímateľ súhlasil s výškou ex ante finančnej opravy uvedenej v návrhu správy z kontroly a splnil podmienky na uplatnenie ex-ante finančnej opravy podľa MP CKO č. 5. Objednávateľ sa zaväzuje informovať Dodávateľa bezodkladne o týchto skutočnostiach.

Verejný obstarávateľ si vyhradzuje právo zakotviť do zmluvy Osobitné podmienky plnenia – sociálne aspekty:

Objednávateľ uplatňuje prostredníctvom osobitných podmienok zmluvy sociálny aspekt v súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ustanoveniami § 8a zákona č. 365/2004 Z .z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a pri realizácii stavebných prác zmluvne zaväzuje dodávateľa realizovať dočasné vyrovnávacie opatrenia.

Dodávateľ sa zaväzuje, že na celú dobu realizácie stavebných prác zamestná podľa zákona č. 311/2001 Z. z. (Zákonník práce) minimálne dve osoby spĺňajúce kumulatívne nasledovné predpoklady:

1. patria k marginalizovanej rómskej komunite a zároveň
2. sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.

Platobné podmienky:

Predmet zmluvy bude financovaný formou bezhotovostného platobného styku, bez poskytnutia preddavku. Dohodnutú cenu za predmet zmluvy objednávateľ uhradí dodávateľovi na základe predloženej faktúry/predložených faktúr, s lehotou splatnosti do 60 dní odo dňa jej doručenia objednávateľovi. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba na účet dodávateľa.

Povinnou prílohou faktúry dodávateľa bude súpis vykonaných stavebných prác a dodávok potvrdený stavebným dozorom.

**7. Opis predmetu zákazky:**

Predmetom zákazky je revitalizácia parku vytvorením chodníkov.

Podrobný popis požadovaných stavebných prác je uvedený v prílohe č. 3 tejto výzvy ako zadanie s výkazom výmer a v prílohe č. 6 tejto výzvy ako celková situácia

Ak je vo výzve použitý odkaz na konkrétne výrobky, konkrétneho výrobcu bude verejný obstarávateľ akceptovať aj rovnocenný, ekvivalentný výrobok, ak vo svojej ponuke uchádzač preukáže jeho rovnocennosť.

**8. Spoločný slovník obstarávania:**

45236250-7 - Stavebné práce na stavbe plôch pre parky

**9. Predpokladaná hodnota zákazky v EUR bez DPH:** **41 658,90 Eur**

**10. Hlavné podmienky financovania a platobné dojednania:**

Podmienkou financovania predmetu zákazky je poskytnutie NFP z  Programu rozvoja vidieka SR (ďalej len „PRV SR“) .

Objednávateľ uzatvorí Zmluvu o dielo s dodávateľom s odkladacou podmienkou, ktorá spočíva v tom, že dôjde k uzavretiu platnej a účinnej zmluvy o poskytnutí NFP medzi príslušným poskytovateľom NFP a prijímateľom pomoci, ktorým je objednávateľ, a to na základe jeho žiadosti o poskytnutie NFP z PRV SR. V prípade neuzavretia zmluvy o poskytnutí NFP v rámci uvedeného programu verejný obstarávateľ si vyhradzuje právo využiť inštitút odkladacej podmienky a následne zmluvu anulovať.

**11. Podmienky účasti:**

Uchádzač musí splniť podmienky účasti podľa § 32 ods. 1 písm. e) a f) ZVO a nesmú sa u neho existovať dôvody na vylúčenie podľa § 40 ods. 6 písm. f) ZVO.

Splnenie podmienok účasti vyhodnocuje verejný obstarávateľ nasledovne:

– splnenie podmienky účasti podľa § 32 ods. 1 písm. e) ZVO, že uchádzač je oprávnený uskutočňovať stavebné práce v rozsahu predmetu zákazky overí verejný obstarávateľ cez verejný Obchodný register na adrese [www.orsr.sk](http://www.orsr.sk), resp. Živnostenský register na adrese [www.zrsr.sk](http://www.zrsr.sk),

- splnenie podmienky účasti podľa § 32 ods. 1 písm. f) ZVO, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla,

miesta podnikania alebo obvyklého pobytu overí verejný obstarávateľ z registra osôb so zákazom účasti vo verejnom obstarávaní na adrese [www.uvo.gov.sk](http://www.uvo.gov.sk).

- vylúčenie konfliktu záujmov skúma verejný obstarávateľ počas celého procesu verejného obstarávania a vylúčenie konfliktu záujmov potvrdí čestným vyhlásením.

**12. Kritérium/kritériá na vyhodnotenie ponúk a pravidlá ich uplatnenia:**

Kritériom na vyhodnotenie ponúk je najnižšia cena.

Verejný obstarávateľ bude hodnotiť ponukovú cenu za celý predmet zákazky v Eur s DPH.

Ponuky sa zoradia podľa cien za predmet zákazky ponúknutých jednotlivými uchádzačmi od najnižšej ponúknutej ceny po najvyššiu ponúknutú cenu.

Úspešným uchádzačom sa stane ten uchádzač, ktorý ponúkne za celý predmet zákazky najnižšiu cenu.

**13. Lehota na predkladanie ponúk uplynie dňa: 05.01.2022 do: 12:00**

Na ponuku predloženú po uplynutí lehoty na predkladanie ponúk verejný obstarávateľ nebude prihliadať.

**14. Spôsob a miesto na predloženie ponúk:**

Cenovú ponuku žiadame predložiť podľa bodu 15. tejto výzvy elektronicky ako scan originálu dokumentov vo formáte pdf. na e-mailovú adresu: info@ingrealdomus.sk. s označením v predmete: „**Revitalizácia parku pred obecným úradom v obci Veľký Horeš“.**

Cenovú ponuku požadujeme určiť v eurách.

Ak uchádzač nie je platiteľom DPH, na to v cenovej ponuke upozorní a uvedie navrhovanú cenu ako cenu konečnú.

**15. Požadovaný obsah ponuky:**

Uchádzač predloží ponuku v listinnej podobe.

Doklady a dokumenty vyhotovené uchádzačom musia byť podpísané uchádzačom alebo osobou oprávnenou konať v mene uchádzača.

Neumožňuje sa predložiť variantné riešenie.

**Požadujeme, aby ponuka obsahovala nasledovné doklady a údaje**:

* 1. **Identifikačné údaje uchádzača** podľa prílohy č. 1 tejto výzvy
	2. **Návrh uchádzača na plnenie kritéria na vyhodnotenie ponúk** podľa prílohy č. 2, vrátane povinnej prílohy: krycieho listu a podrobného rozpočtu predmetu zákazky vypracovaného na základe zadania s výkazom výmer podľa prílohy č. 3
	3. **Čestné vyhlásenie o neprítomnosti konfliktu záujmov** podľa prílohy č. 4

**Návrh zmluvy o dielo predloží len úspešný uchádzač na základe písomnej výzvy verejného obstarávateľa.**

**16. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva o dielo.

**17. Jazyk, v ktorom možno predložiť ponuky:**

Štátny jazyk, slovenský jazyk (alebo český jazyk)

**18. Zákazka sa týka projektu / programu financovaného z fondov EÚ: áno**

Program rozvoja vidieka SR 2014-2020

**19. Dátum zaslania výzvy na predkladanie ponúk: 16.12.2021**

**Prílohy:**

Príloha č. 1 – Identifikačné údaje uchádzača

Príloha č. 2 – Návrh uchádzača na plnenie kritéria na vyhodnotenie ponúk

Príloha č. 3– Zadanie s výkazom výmer

Príloha č. 4 – Čestné vyhlásenie o neprítomnosti konfliktu záujmov

Príloha č. 5 - Návrh zmluvy o dielo

Príloha č. 6 – Situácia